اؤزبکیستانین تاریخی سمرقند شهرینده کئچیریلن تورک دؤولت‌لری تشکیلاتینا عضو اؤلکه‌لرین دؤولت باشچی‌لاری‌نین 9-جو ذیروه توپلانتی‌سی اؤز ایشه باشلاییب.
اؤزبکیستان جمهور باشقانی شوکت میرزیویئوین ائو صاحیبلینده "تورک مدنیتی‌نین یئنی دؤورو: بیرگه اینکیشاف و ریفاها دوغرو" باش‌لیغی آلتیندا کئچیریلن ذیروه توپلانتی‌سیندان اول لیدئرلر شکیل چکدیریب‌لر.
جمهور باشقانی رجب طیب اردوغان "ابدی شهر" کنگره مرکزینه گئدرکن شوکت میرضیایئو طرفیندن قارشیلانیب.
کنگره مرکزینده چکیلن عائله فوتوشکیلینده، جمهور باشقانی اردوغان، اؤزبکیستان جمهور باشقانی میرضیایئو، آذربایجان جمهور باشقانی ایلهام علی یئو، قازاخیستان جمهور باشقانی  قاسم جؤمرت توکایئو و قیرغیزیستان جمهور باشقانی سادیر جاپاروو ایله موشاهیدچی اؤلکه‌لر تورکمنیستان میللی شوراسی خالق مصلحتی باشقانی اوولکی تورکمنیستان جمهور باشقانی قربانقلی بردی محمدوو و ماجاریستان باش ناظیری ویکتور اوربان ایشتیراک ائتدی.
